**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

**ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ**

**Улица: Богољуба Урошевића- Црног број 44.**

**Место:Обреновац**

**Број: 105-E.03.01.-38561/5-2019**

**Датум: 08.02.2019.**

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 2808/2018 (3000/1720/2018), за набавку Хемијско чишћење намотаја статора генератора CUPROPLEX методом на блоку А5, ТЕНТ А на захтев заинтересованог лица, даје

**ДОДАТНЕ ИНФОРМАЦИЈЕ ИЛИ ПОЈАШЊЕЊА**

**У ВЕЗИ СА ПРИПРЕМАЊЕМ ПОНУДЕ**

**Бр. 1**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац објављује на Порталу јавних набавки и интернет страници Наручиоца,следеће информације, односно појашњења:

**Питање 1:** У Конкурсној документацији (тачка 6.11 Упутства понуђачу; тачка 5 Цена и комерцијални услови понуде; Образац труктуре цене; 8 - Модел Уговора) сте предвидели достављање понуђене цене као и уговорна плаћања искључиво у домаћој валути РСД. Молимо Вас да предвидите достављање понуде као и уговорна плаћања и у валути ЕВРО, за стране понуђаче.

**Одговор 1:** Наручилац ће извршити измену Конкурсне документације тако што ће предвидети плаћања у валути ЕВРО.

**Питање 2:** У конкурсној документацији сте предвидели достављање менице као стредства финансијског обезбеђења (тачка 6.14 Упутства понуђачу; Прилог 2 и 3 - Меница; 8 - Модел Уговора). Молимо Вас да предвидите могућност достављања Банкарских Гаранција (за озбиљност понуде, за добро извршење посла и за отклањање грешака у гарантном року).

**Одговор 2:** Наручилац ће извршити измену Конкурсне документације тако што ће предвидети могућност достављања и Банкарских Гаранција (за озбиљност понуде, за добро извршење посла и за отклањање грешака у гарантном року).

**Питање 3**: У конкурсној документацији (Модел Уговора, члан 16, Накнада штете) ради прецизнијег дефинисања обавеза, предлажемо следеће:

“Уколико Корисник услуге претрпи штету због чињења или нечињења Пружаоца услуге и уколико се Уговорне стране сагласе око основа и висине претрпљене штете, која не може бити већа од износа вредности овог уговора, Пружалац услуге је сагласан да Кориснику услуге исту накнади, тако што Корисник услуге има право на наплату накнаде штете без посебног обавештења Пружаоца услуге уз издавање одговарајућег обрачуна са роком плаћања од 15 (словима: петнаест) дана од датума издавања истог.

**Одговор 3:** Наручилац остаје при захтеву из Конкурсне документације (Модел Уговора, члан 16, Накнада штете).

**Питање 4:** Такође, у истом члану (Модел Уговора, члан 16, Накнада штете) сте дефинисали: „изузев уколико је у питању груба непажња или поступање изван професионалних стандарда за ову врсту услуга на страни Пружаоца услуге”.

Одговорност за поступање изван професионалних стандарда разумемо као грубу непажњу (односно, обична непажња не представља поступање изван професионалних стандарда).

Молимо Вас за потврду.

**Одговор 4:** Наручилац остаје при захтеву из Конкурсне документације (Модел Уговора, члан 16, Накнада штете).

**Питање 5:** Молимо Вас за потврду да на месту будућих радова (Машинска Хала Никола Тесла А, Блок 5 Генераторско постојење) нема азбеста.

**Одговор 5:** На месту будућих радова азбеста нема. За изолацију турбинског дела постројења користи се ринфузна минерална вуна LW.

**Питање 6:** На ком је нивоу количина кисеоника у расхладном систему статора генератора?

**Одговор 6:** Oд 5-10 ppb

**Питање 7:** Колики је проток воде у јонском измењивачу (деминерализатору)?

**Одговор 7:** 3900-4000 lit/h

**Питање 8:** Која је количина јонске смоле у деминерализатору?

**Одговор 8:** 50 lit.

**Питање 9:** Који је тип смоле у деминерализатору?

**Одговор 9:** LEWATIT Mono Plus SM 1000 KR

*У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.*

 **Комисија за Јавну набавку**